Паўтара месяца шукае работу яшчэ адзін жыхар Казлоўшчыны, які да гэтага працаваў па дагаворы падрада на будаўніча-аддзелачных работах. Каб не трапіць у базу незанятых у эканоміцы, мужчыну прапанавалі аформіцца ў падатковай інспекцыі: плаціць збор і выконваць будаўнічыя і гаспадарчыя работы для насельніцтва ў прыватным парадку. Тым не менш, ён выказаў жаданне пры магчымасці ўладкавацца будаўніком, вартаўніком або работнікам па комплексным абслугоўванні.